Уважаеми притежатели на диска,

Авторите на Практическите ръководства по програмиране на Паскал и с Delphi са подготвили този диск с над 350 програми и модули. Те се намират в съответните части на ръководството заедно с условията на задачите и поясненията към решенията. Дискът съдържа и програми, които са създадени след излизането на учебника. В глава 20 са решени задачите от кандидатстудентските изпити от 2007 до 2009 година. Задачата от редовния изпит през 2007 г. е решена по два начина. Първият вариант (IZP2007B.PAS) е само с масив. Той е труден за тестване. Затова е предложен и втори вариант с масив и файл (IZP2007C.PAS). Той е по-удобен за тестване на части. Новост в този диск са двата теста. Първият – PowerTest.exe съдържа база от въпроси (Tests.cod) по програмиране на Паскал. Този тест е за дисциплината Програмиране. Другият тест (OOPTest.exe) е в справочника Delphi. Той е приготвен за изпита по обектноориентирано програмиране. В същия справочник са и лекциите по дисциплината ООП.

На всяка глава от ръководството по Паскал съответства подсправочник (поддиректория) от дискетата. Почти всички имена на файлове с модули и програми са точно името на програмата от текста в книгата. Малък брой имена на файлове са получени чрез съвсем незначителни съкращения на имената на съответните програми (приликата винаги е очевидна, а разпознаването – еднозначно), за да се сведат до осем символа (максималния допустим брой за име на файл в ДОС). Ако има програми с еднакви или близки имена те са номерирани с осмия си символ.

Забележка:Всички файлове от диска са само за четене (Read only). Ако искате да ги променяте и записвате под същото име трябва да промените този им атрибут (десен клавиш на мишката върху програмата/Properties/Read only го отмаркирате и Apply)

Средата с която са разработвани програмите на Delphi от първото издание е Delphi 4. Целта бе дискът да може да се ползува дори от потребители с по-маломощни компютри. Естествено тези програми могат да се компилират и на Delphi 5, 6, 7 и т.н. Това, което трябва да се отбележи е, че компонентата от тип TImage в програми компилирани с някои от първите версии на Delphi 6 трепка при обработка, за разлика от компилираните с други версии. Изходът от тази ситуация е използване на компонента от тип TPaintBox. Средата с която са разработвани новите програми и подобрени старите е Delphi 7. Новост е добавянето слайдове, които учителите могат да ползват при преподаване на материала от учебника. Включени са и курсови работи (повечето от тях писани с Turbo Delphi) на студенти от курса, който авторът проведе през юни 2008 г. в университета "Йохан Кеплер" в Линц (Австрия). Слайдовете от този курс (на английски) също са записани на диска. Особено полезни за начинаещи програмисти са примерите от дипломната работа на Димитър Коленцов съдържаща визуалициии на различни алгоритми.
Радостната новина е, че от септември 2006 година, фирма Borland предоставя за безплатно изтегляне и среда за разработка на приложения на С++ и Delphi наречена Turbo Explorer. Повече информация за изтеглянето и инсталирането на тази среда ще намерите на адрес: http://www.turboexplorer.com/.
Средата с която са разработвани програмите на Паскал е Borland Pascal, като за случаите, когато е необходимо по-голямо количество оперативна памет, програмите се компилират в защитен режим на DOS. Почти всички програми, обаче могат да се изпълняват и от предишни версии на  TURBO-PASCAL. Споменавам тази подробност, защото TURBO-PASCAL 5.0 е предоставен за безплатно изтегляне от фирмата Борланд на страницата на музея на продуктите си.
Разбира се, програмите на Паскал могат да се изпълняват и като конзолни приложения (console applications) от Delphi. За тази цел разширенията трябва да се сменят от PAS на DPR, да се премахнат подпрограмите от модула Crt и да се иключи използването му от клаузата Uses. Ако има проблеми с показването на кирилицата я заменете с латиница. Компилирайте проекта. Най-сигурно е да стартирате изпълнимия файл (в примера Heron1.EXE ) под DOS. Би трябвало това да може да стане направо от средата, но не винаги това е възможно. Ето и един пример на преправена програма от трета глава на учебника, така че да може да се компилира в Delphi среда.

Program Heron1;

{$APPTYPE CONSOLE}

var a,b,c,p,S: real;

Begin

  writeln('a,b,c=');

  readln(a,b,c);

  p:=(a+b+c)/2;

  S:=sqrt(p*(p-a)*(p-b)*(p-c));

  writeln('S=',S:7:2);

  readln

end.

В случай, че желаете да се свържете с авторите за консултация или за получаване на отделни екземпляри от частите на ръководството, може да използвате следните електронни адреси и телефони: 

	Христо Крушков
	Антон Илиев

	hdk@uni-plovdiv.bg
	aii@uni-plovdiv.bg

	тел. 032/261-259, 032/261-242

	GSM: 0898228646, 0886373706


Пожелаваме Ви приятна и ползотворна работа!

